open-index/open-wikipedia-markdown huggingface dataset:
Opeth

**Opeth** — შვედური პროგრესული მეტალ-ჯგუფი სტოკჰოლმიდან, რომელიც 1990 წელს ჩამოყალიბდა. მიუხედავად იმისა, რომ ჯგუფმა განიცადა არაერთი ცვლილება შემადგენლობაში, ვოკალისტი, გიტარისტი და სიმღერების ავტორი მიკაელ ოკერფელდტი ჯგუფის მთავარ მამოძრავებელ ძალად რჩებოდა წლების განმავლობაში. ჯგუფის სტილი მათთვის ჩვეულებრივ გრძელ კომპოზიციებში აერთიანებს ელემენტებს პროგრესული მეტალიდან, ჯაზიდან, ბლუზიდან, კლასიკური და ხალხური მუსიკიდან. ბლეკ და დეზ-მეტალის გავლენა განსაკუთრებით შესამჩნევია მათი შემოქმედების ადრეულ პერიოდში. მრავალი მათი სიმღერა შეიცავს აკუსტიკური გიტარის პარტიებს და ძლიერ დინამიკურ გადასვლებს, ვოკალს გროულინგითა და სუფთა ვოკალს. ჯგუფი იშვიათად მართავდა კონცერტებს პირველი ოთხი ალბომის მხარდასაჭერად, თუმცა დაწყებული მათი პირველი მსოფლიო ტურნედან, რომელიც მოაწყვეს 2001 წლის ალბომის *Blackwater Park* გამოსვლის შემდეგ, მათ რამდენიმე მსხვილი მსოფლიო ტურნე გახსნეს.

ჯგუფმა გამოუშვა ათი სტუდიური ალბომი, სამი საკონცერტო DVD, სამი საკონცერტო ალბომი (მათგან ორი DVD-ზეც) და ორი სასაჩუქრე ყუთი. სადებიუტო ალბომი *Orchid* 1995 წელს გამოუშვეს. მიუხედავად იმისა, რომ მათი მერვე სტუდიური ალბომი, *Ghost Reveries*, საკმაოდ პოპულარული იყო აშშ-ში, კომერციულ წარმატებას ჯგუფმა მხოლოდ 2008 წლის რიგით მეცხრე სტუდიური ალბომის, *Watershed*, გამოშვების შემდეგ მიაღწია, რომელმაც დაიკავა ოცდამესამე ადგილი *ბილბორდ 200-ში* და ფინური ჩარტების სათავეებში მოექცა გამოშვებიდან პირველივე კვირას.

## ჯგუფის წევრები 
;ახლანდელი წევრები
* მიკაელ ოკერფელდტი – მთავარი ვოკალი, გიტარა (1990—დღემდე) ბას-გიტარა (1997)
* მარტინ მენდეზი – ბას-გიტარა (1997—დღემდე)
* მარტინ აქსენროტი – დრამები, დასარტყმელი საკრავები (2006—დღემდე)
* ფრედრიკ ოკესონი – გიტარა, ბეკ-ვოკალი (2007—დღემდე)
* იუაკიმ სვალბერგი – კლავიშები, სინთეზატორი, ბეკ-ვოკალი, დასარტყმელი საკრავები (2011—დღემდე)

## დისკოგრაფია 
;სტუდიური ალბომები
* *Orchid* (1995)
* *Morningrise* (1996)
* *My Arms, Your Hearse* (1998)
* *Still Life* (1999)
* *Blackwater Park* (2001)
* *Deliverance* (2002)
* *Damnation* (2003)
* *Ghost Reveries* (2005)
* *Watershed* (2008)
* *Heritage* (2011)
* *Pale Communion* (2014)
* *Sorceress* (2016)
* *In Cauda Venenum* (2019)
* *The Last Will and Testament* (2024)

## რესურსები ინტერნეტში 
* 

## სქოლიო 
კატეგორია:Opeth
კატეგორია:1990 წელს ჩამოყალიბებული ჯგუფები
კატეგორია:შვედური მძიმე მეტალ ჯგუფები
კევინ მაკჰეილი

**კევინ მაიკლ მაკჰეილი** (ინგ. *Kevin Michael McHale*, დ. 14 ივლისს 1988 წელს ქალაქ პლანოში აშშ-ს შტატ ტეხასში) — ამერიკელი მსახიობი და მომღერალი. ცნობილია ტელეკომპანია FOX-ის ტელესერიალის მეშვეობით, რომელშიც არტი აბრამსის როლს ასრულებს.

## ბიოგრაფია 
2003—2009 წლებში იყო პოპ—ანსამბლიდ, „NLT“ („Not Like Them“)-ის ვოკალისტი. 2005 წელს დაიწყო სამსახიობო კარიერა. ის გადაიღეს რამდენიმე ეპიზოდში ტელესერიალებში „ოფისი“ (The Office) და „ნამდვილი სისხლი“ (True Blood). ასევე სერიალ „All That“-ში და „Zoey 101“-ში. 
კევინ მაკჰეილს დიდი პოპულარობა მოუტანა რაიან მერფის სერიალმა, კლუბი რომელშიც შეასრულა ინვალიდი ბიჭის, არტი აბრამსის როლი. 
კლუბში მონაწილეობისათვის, კევინმა და სერიალის მსახიობთა ჯგუფმა მოიპოვა „კინომსახიობთა გილდიის ჯილდო“ ნომინაციაში „საუკეთესო მსახიობთა ჯგუფი“ . ასევე 2011 წელს გადაღებული იქნა კეტი პერის კლიპში —Last Friday Night (T.G.I.F.)

## ფილმოგრაფია 
## რესურსები ინტერნეტში 
* 
* Kevin McHale: Fox's "Glee", Actor Bio 

კატეგორია:დაბადებული 1986
კატეგორია:ამერიკელი მსახიობები
კატეგორია:ამერიკელი მომღერლები
კატეგორია:კლუბი (სერიალი)
კატეგორია:კლუბი (მსახიობები)
კატეგორია:ცოცხალი ადამიანები
კრის კოლფერი

**კრისტოფერ პოლ „კრის“ კოლფერი** (ინგ. Christopher Paul „Chris“ Colfer) — ამერიკელი მსახიობი და მომღერალი. მეტწილად პოპულარულია ტელესერიალიდან „კლუბი“, რომელშიც კურტ ჰამელის პერსონაჟს განასახიერებს.

## ადრეული წლები 
კრის კოლფერი 1990 წლის 27 მაისს დაიბადა, კალიფორნიაში, ქალაქ კლოვისში. სკოლაში სწავლისას იგი აქტიურად იყო ჩართული თეატრალურ დადგმებში, როგორც მსახიობი და რეჟისორი. კრისი სკოლის ლიტერატურული კლუბის პრეზიდენტი და ლიტერალტურული ჟურნალის რედაქტორიც იყო. აგრეთვე ხშირად იმარჯვებდა სკოლაში გამართულ სხვადასხვაგვარ დებატებში. მაღალ კლასებში მან დადგა მიუზიკლი — „შირლი ტოდი“ (Shirley Todd), რომელიც წარმოადგენდა პაროდიას მიუზიკლისა — „სუინი ტოდი“(Sweeney Todd). კრისის მიერ დადგმული მიუზიკლის პერსონაჟები, ურთიერთ საპირისპირო პიროვნებები იყვნენ, ორიგინალურ ვერსიაში არსებული პერსონაჟებისა. თავად კრისმა სპექტაკლში მისტერ ლოვეტის როლი შეასრულა.

## პირადი ცხოვრება 
კრის კოლფერი აღიარებს რომ იგი — გეია.  მისი თქმით ეს მისმა მშობლებმა მშვიდად მიიღეს თუმცა, იგი ხშირად ჩავარდნილა შოკში როდესაც მასხრად იგდებდნენ. კრისის და, ჰანა, დაავადებულია ეპილეფსიით, ამიტომაც მას საათში 50-მდე შეტევა აქვს. კრისის თქმით, როდესაც იყო შედარებით პატარა, იგი თავის მსახიობურ ნიჭს დასთან ურთიერთობაშიც იყენებდა.

## რესურსები ინტერნეტში 
* 
* 
* კრის კოლფერი საიტზე Emmys.com 

## სქოლიო 
კატეგორია:დაბადებული 1990
კატეგორია:კლუბი (მსახიობები)
კატეგორია:XXI საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი რომანისტები
კატეგორია:XXI საუკუნის ამერიკელი მომღერლები
კატეგორია:ამერიკელი საბავშვო მწერლები
კატეგორია:ამერიკელი ფენტეზი მწერლები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი რომანისტები
კატეგორია:ამერიკელი მამაკაცი მომღერლები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ირლანდიელი ამერიკელები
კატეგორია:ამერიკელი მამაკაცი სცენარისტები
კატეგორია:გეი მწერლები
კატეგორია:ლგბტ რომანისტები
კატეგორია:ლგბტ პროდიუსერები
კატეგორია:ლგბტ სცენარისტები
კატეგორია:XXI საუკუნის ამერიკელი მამაკაცი მწერლები
კატეგორია:კალიფორნიელი რომანისტები
კატეგორია:XXI საუკუნის მამაკაცი მომღერლები
კატეგორია:მსახიობები ანბანის მიხედვით
კატეგორია:ცოცხალი ადამიანები
RedOne

**ნადირ ხაიატი** ()  ცნობილია როგორც **RedOne**, (დ. 10 აპრილი, 1972)  —   მაროკოელი პროდიუსერი და სიმღერების ავტორი. ის არის ამერიკელ მომღერალ ლედი გაგას ისეთი სიმღერების თანაპროდიუსერი როგორებიცაა "Just Dance", "Poker Face","LoveGame","Bad Romance","Alejandro" და "Judas", მიიჩნევენ რომ ის არის ლედი გაგას წარმატების გასაღები. იგი ასევე მუშაობდა ისეთ მომღერლებთან როგოირებიც არიან ჯენიფერ ლოპესი, Pitbull, ენრიკე იგლესიასი და One Direction მას ეკუთვნის სიმღერები "On the Floor", "Papi", "I Like It" და "Save You Tonight" ალბომიდან "Up All Night". RedOne შექმნა საკუთარი ხმისჩამწერი ლეიბლი სახელწოდებით **2101 Records** რომელიც წევრია Universal Music Group-ის.

მას უკვე აქვს გრემის ექვსი ნომინაცია, აქედან ორი გამარჯვება. 2009 წელს იგი გახდა ნომერ პირველი პროდიუსერი ბილბორდის ცხელი ასეულში.

RedOne-ს ეკუთვნის 2011 წლის ევროვიზიის რუსეთის სახელით მონაწილე Alexey Vorobyov-ის სიმღერა. ის ასევე პროდიუსერია მომღერალ შერის და ლედი გაგას დუეტის "The Greatest Thing", რომელიც უნდა შეეტანათ შერის ოცდამეექვსე სტუდიურ ალბომში *Closer to the Truth*. მუშაობდა Porcelain Black-ის და ეშ სტაიმესტის სადებიუტო სტუდიურ ალბომებზე.

## რესურსები ინტერნეტში 
* 
* 
* ოფიციალური საიტი
* 2101 Records-ის ოფიციალური საიტი
* 2101 Foundation-ის ოფიციალური საიტი 

## სქოლიო
კატეგორია:დაბადებული 1972
კატეგორია:მაროკოელი პროდიუსერები
კატეგორია:ცოცხალი ადამიანები
ნაია რივერა

**ნაია მარია რივერა** ()  დ. 12 იანვარი, 1987,  ვალენსია , სანტა-კლარიტა,  კალიფორნია —  გ.  8 ივლისი, 2020 ) — ამერიკელი მსახიობი.     მან ცხოვრების მეტი ნაწილი ლოს ანჯელესში გაატარა.   ნაიას წინაპრები პუერტო-რიკოს, აფრიკისა და გერმანიის მკვიდრნი იყვნენ. როდესაც იგი 8 თვის იყო დედამ ლოს-ანჯელესში წაიყვანა, სადაც შემდგომ მოდელი გახდა. ნაიას დიდი პოპულარობა მოუტანა სანტანა ლოპეზის როლმა, რომელსაც ტელესერიალ კლუბში ანსახიერებს 2009 წლიდან.

## კარიერა
როგორც ბავშვი მოდელი, ნაიას ხშირად იღებდნენ სარეკლამო რგოლებში. როდესაც იგი 4 წლის იყო, სწორედ მაშინ შედგა მისი სამსახიობო დებიუტი. მან ერთ-ერთი მთავარი როლი შეასრულა ტელესერიალ — „The Royal Family“ 1991 წელს.

1992 წლიდან იგი ეპიზოდურ როლებს ასრულებდა სერიალებში —  „The Fresh Prince of Bel-Air“, „Family Matters“, „Live Shot“, „Baywatch“, „Smart Guy“, „The Jersey“, „House Blend“, „Even Stevens“ და „The Master of Disguise“. 2002 წელს კი მან მონაწილეობა მიიღო ჯგუფ B2K -ს კლიპში, სიმღერაზე  „Why I Love You“. ამავე წელს მან ეპიზოდური როლი მიიღო სიტკომში – „The Bernie Mac Show“. ამის შემდეგ ნაიამ ეპიზოდური როლი შეასრულა ტელესერიალებში — „8 Simple Rules“ და „CSI: Miami“
 
## კლუბი
2009 წელს, ნაიამ სერიალში — კლუბი, სანტანა ლოპეზის როლი მიიღო. პირველ სეზონში, ნაია უკანა ფლანგზეა გადაწეული, ამიტომაც ხშირი კრიტიკის მსხვერპლი ხდებოდა. მეორე სეზონიდან იგი უკვე სერიალის ერთ-ერთ ცენტრალურ პერსონაჟად იქცა და მეხუთე ეპიზოდში — „The Rocky Horror Glee Show“, ნაიამ, პირველი სოლო სიმღერა შეასრულა. ამავე სეზონში გაირკვა, რომ მისი პერსონაჟი სანტანა, ლესბოსელია და სასიყვარულო გრძნობები გააჩნია მის მეგობარ ბრიტანის მიმართ.

2010 წელს რივერამ 61 ადგილი დაიკავა ყველაზე სექსუალური ქალების სიაში, რომელიც ჟურნალმა „Maxim“ გამოაქვეყნა. ხოლო 2011 წელს 49 პოზიციას დასჯერდა.

კატეგორია:ამერიკელი მომღერლები
კატეგორია:ამერიკელი მსახიობები
კატეგორია:დაბადებული  12 იანვარი
კატეგორია:დაბადებული 1987
კატეგორია:გარდაცვლილი    8 ივლისი
კატეგორია:გარდაცვლილი    2020
კატეგორია:კლუბი (სერიალი)
კატეგორია:კლუბი (მსახიობები)
კატეგორია:XX საუკუნის ამერიკელი ქალი მსახიობები
მიხეილ VI სტრატონიკე

**მიხეილ VI სტრატონიკე** (; დ. ? - გ. 1059) — ბიზანტიის იმპერატორი; მართავდა ბიზანტიის იმპერიას 1056–1057 წლებში. 

კონსტანტინე IX მონომახის მმართველობისას ეკავა ლოგოთეტის თანამდებობა. მისი იმპერატორის ტახტზე აღზევება მოხდა ქალაქის არისტოკრატიის მიერ. იმპერატორად დაამტკიცა მომაკვდავმა დედოფალმა თეოდორამ. სახელმწიფოს სათავეში იგი მოექცა ძალზე ხანდაზმულ ასაკში. 

## იხილეთ აგრეთვე 
* ბიზანტიის იმპერატორების სია
* პალეოლოგოსები

## ლიტერატურა 
* *Дашков С. Б., «Императоры Византии» М. 1997*
* *Рыжов К. В., «Все монархи мира. Древняя Греция. Древний Рим. Византия» М. 2001*
* *Пселл Михаил, «Хронография» М. 1978*

კატეგორია:ბიზანტიის იმპერატორები
კატეგორია:გარდაცვლილი 1059
კატეგორია:XI საუკუნის ბიზანტიის იმპერატორები
კატეგორია:ტახტიდან გადამდგარი მონარქები
კატეგორია:დაბადების ადგილი უცნობია
კატეგორია:დაბადების წელი უცნობია
მიხეილ IX (ბიზანტია)

**მიხეილ IX პალეოლოგოსი** (; დ. 17 აპრილი, 1278 — გ. 12 ოქტომბერი, 1320) — ბიზანტიის იმპერატორი; მართავდა ბიზანტიის იმპერიას 1295–1320 წლებში. ბიზანტიის იმპერატორ ანდრონიკე II პალეოლოგოსის შვილი. პალეოლოგოსების დინასტიის წარმომადგენელი. 

## იხილეთ აგრეთვე
* ბიზანტიის იმპერატორების სია
* პალეოლოგოსები

## ლიტერატურა
* *Григора Никифор, «Римская история» СПб, 1862*
* *Дашков С. Б., «Императоры Византии» М. 1997*
* *Рыжов К. В., «Все монархи мира. Древняя Греция. Древний Рим. Византия» М. 2001*
* ''S. Perentidis : L’empreur né le jour de Pâques. Michel IX Paléologue et la date de la Synopsis minor, Fontes Minores VII, Franκfurt αμ Main, 1986, p. 253—257.

კატეგორია:ბიზანტიის იმპერატორები
კატეგორია:დაბადებული  17 აპრილი
კატეგორია:დაბადებული 1278
კატეგორია:გარდაცვლილი  12 ოქტომბერი
კატეგორია:გარდაცვლილი 1320
კატეგორია:პალეოლოგოსები
კატეგორია:XIII საუკუნის ბიზანტიის იმპერატორები
კატეგორია:XIV საუკუნის ბიზანტიის იმპერატორები
მიხეილ V კალაფატი

**მიხეილ V კალაფატი** (; დ. 1015 — გ. 24 აგვისტო, 1042) — ბიზანტიის იმპერატორი; მართავდა ბიზანტიის იმპერიას 1041–1042 წლებში. მისი მმართველობა გრძელდებოდა სულ 4 თვე. 

მიხეილის მამა იყო სტეფან კალაფატი, ხოლო დედა მარია მიხეილ პაფლაგონელის და. 

## იხილეთ აგრეთვე
* ბიზანტიის იმპერატორების სია
* მაკედონელთა დინასტია

## ლიტერატურა
* Michael Psellus. *Fourteen Byzantine Rulers*, trans. E.R.A. Sewter. (Penguin, 1966). ISBN 014 0441697.
* Michael Angold. *The Byzantine empire 1025—1204*. (Longman, 2nd edition, 1997). ISBN 0582 29468 1.
* Jonathan Harris. *Constantinople: Capital of Byzantium*. (Hambledon/Continuum, 2007). ISBN 978 1847251794.

კატეგორია:ბიზანტიის იმპერატორები
კატეგორია:დაბადებული 1015
კატეგორია:გარდაცვლილი 24 აგვისტო
კატეგორია:გარდაცვლილი 1042
კატეგორია:მაკედონელთა დინასტია
კატეგორია:XI საუკუნის ბიზანტიის იმპერატორები
ლევან მჭედლიძე

**ლევან მჭედლიძე** (დ. 24 მარტი, 1990, თბილისი) — ქართველი ფეხბურთელი, თავდამსხმელის. საკლუბო კარიერის უმეტესი ნაწილი გაატარა „ემპოლის“ რიგებში. 2007–2019 წლებში იცავდა საქართველოს ეროვნული ნაკრების ღირსებას. 

## სანაკრებო კარიერა
2005 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2007 წლის 13 ოქტომბერს, ევროპის ჩემპიონატის შესარჩევი ეტაპის ფარგლებში გამართულ შეხვედრაში, იტალიის ეროვნული ნაკრების წინააღმდეგ შედგა. ლევან მჭედლიძემ შეხვედრა, ძირითად შემადგენლობაში დაიწყო და 60 წუთი ითამაშა.

## სტატისტიკა
*განახლდა* 3 ივნისი 2019 

## ტიტულები
**დინამო თბილისი**:
* ეროვნული ლიგა (2): 2019, 2020

## რესურსები ინტერნეტში 
* ლევან მჭედლიძე — თბილისის „დინამოს“ ოფიციალური საიტი
* ლევან მჭედლიძე — Empoli Channel

## სქოლიო
კატეგორია:თბილისში დაბადებულები
კატეგორია:დაბადებული 1990
კატეგორია:დაბადებული 24 მარტი
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:ბათუმის დინამოს ფეხბურთელები
კატეგორია:ქუთაისის ტორპედოს ფეხბურთელები 
კატეგორია:გორის დილას ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:ემპოლის ფეხბურთელები
კატეგორია:პალერმოს ფეხბურთელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები
საქართველოს სსრ ცენტრალური სტატისტიკური სამმართველო

**საქართველოს სსრ ცენტრალური სტატისტიკური სამმართველო** — საკავშირო რესპუბლიკური ორგანო. ექვემდებარებოდა საქართველოს სსრ მინისტრთა საბჭოსა და სსრკ ცენტრალური სტატისტიკურ სამმართველოს. შეიქმნა 1921 წელს. 1930—1948 წლებში ექვემდებარებოდა საქართველოს სსრ სახელმწიფო საგეგმო კომიტეტს, 1948—1978 წლებში  არსებობდა საქართველოს სსრ მინისტრთა საბჭოსთან. საქართველოს სსრ ცენტრალური სტატისტიკური სამმართველო ეწოდა 1978 წელს.  სამმართველო და მისი ადგილობრივი ორგანოები ახორციელებდნენ თავიანთ მუშაობას საერთო სახელმწიფოებრივი სტატისტიკის  ზოგადი პრინციპების, ერთიანი მეთოდოლოგიისა და ორგანიზაციის საფუძველზე. სამმართველო აწარმოებდა აღრიცხვასა და სტატისტიკას საქართველოს სსრ სახალხო მეურნეობის დარგებში და ახორციელებდა ამ საქმისადმი ცენტრალიზებულ ხელმძღვანელობას.  

## ლიტერატურა
კატეგორია:საქართველოს სსრ
ალცინგენი

**ალცინგენი** (*ლუქსემბურგულად* Alzeng, *გერმანულად* Alzingen) არის საშუალო სიდიდის სოფელი ლუქსემბურგში ჰესპერინგენის (Hesperingen) მუნიციპალიტეტში. დასახლებული პუნქტი მდებარეობს გუტლანდის რეგიონში და მიეკუთვნება  ლუქსემბურგის კანტონს. ალცინგენი 6 კმ-ითაა დაშორებული ქალაქ ლუქსემბურგს და მისგან სამხრეთით მდებარეობს. ალცინგენელთა რაოდენობა 1623 მცხოვრებს მოითვლის 2008 წლის ნოემბრის მონაცემების მიხედვით.
## ლიტერატურა 
* Natur, Kultur und Geschichte in der Gemeinde Hesperingen, Pétange 2004

## რესურსები ინტერნეტში 
* ჰესპერინგენის მუნიციპალიტეტის ოფიციალური საიტი

კატეგორია:ლუქსემბურგის სოფლები
საქართველოს სუბტროპიკული მეურნეობის ინსტიტუტი

**სსრკ სოფლის მეურნეობის სამინისტროს საქართველოს სუბტროპიკული მეურნეობის ინსტიტუტი** — დაარსდა 1952 წელს ქუთაისში ქუთაისის სასოფლო-სამეურნეო ინსტიტუტის  სახელწოდებით. 1959 წელს ინსტიტუტი გადავიდა სოხუმში (კელასური) და ეწოდა საქართველოს სუბტროპიკული მეურნეობის ინსტიტუტი. ამზადებდა კადრებს სუბტროპიკული მეურნეობებისათვის. ინსტიტუტს ჰქონდა დასწრებული და დაუსწრებელი სწავლების (ქართულ და რუსულ ენებზე) სექტორები, აგრეთვე მოსამზადებელი განყოფილება, კვალიფიკაციის ამაღლებისა და საზოგადოებრივი პროფესიათა ფაკულტეტები.

## ლიტერატურა
კატეგორია:საქართველოს უმაღლესი სასწავლებლები
მონდორფ-ლე-ბენი

**ბად მონდორფი** (ლუქსემბურგულად Munneref; გერმანულად Bad Mondorf; ფრანგულად Mondorf-les-Bains) არის თემი ლუქსემბურგის დიდ საჰერცოგოში და მიეკუთვნება რემიხის კანტონს. ბად მონდორფი ცნობილია უპირველეს ყოვლისა თავისი თერმული წყლებით და სამორინეთი, რომელიც ერთადერთია მთელ ლუქსემბურგში.

კატეგორია:ლუქსემბურგის კომუნები
ალ-აინი

**ალ-აინი** () სიმწვანის გამო აგრეთვე ცნობილი როგორც *ქალაქი-ბაღი* — მეოთხე უდიდესი ქალაქი არაბთა გაერთიანებულ საამიროებში და სიდიდით მეორე აბუ-დაბის საამიროში. 2009 წლის მონაცემემებით მისი მოსახლეობა 374 000 ადამიანს შეადგენს. მდებარეობს დედაქალაქ აბუ-დაბიდან 160 კმ-ით აღმოსავლეთით და დუბაიდან 120 კმ-ით სამხრეთით. ალ-აინში დაიბადა საიდ იბნ სულტან ალ-ნაჰაიანი — არაბთა გაერთიანებული საამიროების პირველი პრეზიდენტი.

ალ-აინი გაშენებულია ომანთან საზღვრის სიახლოვეს, ბურაიმის ოაზისში. იგი ქვეყნის ერთადერთი მსხვილი ქალაქია, რომელიც ზღვის სანაპიროსგან მოშორებით მდებარეობს. აბუ-დაბის, ალ-აინისა და დუბაის დამაკავშირებელი ჩქაროსნული ავტომაგისტრალები ქვეყნის ცენტრში ქმნიან გეოგრაფიულ სამკუთხედს; თითოეული ეს ქალაქი მეორეს დაახლოებით 130 კმ-იანი გზით უკავშირდება.

ქალაქში მოქმედებს უნივერსიტეტი.

ალ-აინის ღირსშესანიშნაობებს შორისაა ზოოპარკი, რომელიც უდიდესია მთელს ქვეყანაში, გასართობი პარკი „Hili Fun City“, ისტორიული მუზეუმები, ციხე-სიმაგრეები, მრავალი პარკი, ბაღი და რეკრეაციული ზონა, მათ შორის ჯებელ-ჰაფიტის მთა, რომელზეც 1 კმ სიმაღლეზე მიემართება დაკლაკნილი საავტომობილო გზა (სერპატინი). მთის ძირშიც გამოედინება მინერალური წყაროები.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* იუნესკოს ოფიციალურ საიტზე
* Al Ain Expat 
* Al Ain Municipality 
* Al Ain: Oasis in the Desert (Photographic essay from Al Ain Women's College) 
* Al Ain Bank  - rakbankdirect.ae

კატეგორია:არაბთა გაერთიანებული საამიროების ქალაქები
კატეგორია:მსოფლიო მემკვიდრეობის ძეგლები არაბთა გაერთიანებულ საამიროებში
მაიკლ ოუენი

**მაიკლ ჯეიმზ ოუენი** (; დ. 14 დეკემბერი, 1979, ჩესტერი) — ყოფილი ინგლისელი ფეხბურთელი, თავდამსხმელი.

## საკლუბო კარიერა 
ის არის ყოფილი ფეხბურთელის, ტერი ოუენის შვილი. ოუენმა კარიერა დაიწყო „ლივერპულში“, 1996 წელს. ლივერპულის ახალგაზრდულ გუნდში კარგი თამაშის შემდეგ მისი დებიუტი შედგა 1997 წლის მაისში. მან პირველ სეზონში 18 გოლი გაიტანა კლუბის მაისურით პრემიერ ლიგაში. მან იგივე შედეგი გაიმეორა მეორე სეზონშიც და იყო „ლივერპულის“ ბომბარდირი 1997-2004 წლებში, მიუხედავად მძიმე ტრავმისა. 2001 წელს „ლივერპულმა“ მოიგო სამი ტიტული, უეფა-ს თასი, ინგლისის თასი და საფეხბურთო ლიგის თასი. მან „ლივერპულის“ მაისურით ჩატარებულ 216 შეხვედრაში გაიტანა 118 გოლი.

2004 წელს ოუენი გადავიდა „მადრიდის რეალში“ 8 მილიონი ევროს სანაცვლოდ. ის ხშირად თამაშობდა შეცვლაზე, გაიტანა 13 გოლი ლა ლიგაში. შემდეგ სეზონში ის დაბრუნდა ინგლისში, „ნიუკასლ იუნაიტედში“ 16 მილიონი ევროს სანაცვლოდ. 2005-06 წლების სეზონის კარგი სტარტის შემდეგ, ტრავმებით გამოწვეულმა იძულებითმა შვებულებამ გასტანა 18 თვეს. 2006 წელს მიღებული ტრავმა გახდა დავის საგანი ფიფას, ინგლისის საფეხბურთო ასოციაციას და „ნიუკასლ იუნაიტედს“ შორის, რომელიც დასრულდა უპრეცედენტო, 10 მილიონი ევროს კომპენსაციით ნიუკასლის სასარგებლოდ. დაბრუნების შემდეგ ის გახდა კაპიტანი, 2007-08 წლების სეზონში იყო საუკეთესო ბომბარდირი. კონტრაქტის ვადის ამოწურვის შემდეგ, ის გადავიდა „მანჩესტერში“, თავისუფალი აგენტის სტატუსით.

## სანაკრებო კარიერა 
ოუენის დებიუტი ნაკრების შემადგენლობაში შედგა 1998 წელს და გახდა იმ დროისთვის ყველაზე ახალგაზრდა ფეხბურთელი, ვინც გოლი გაიტანა ნაკრების შემადგენლობაში. 1998 წლის მსოფლიო ჩემპიონატზე ასპარეზობამ ფეხბურთელს მოუტანა აღიარება სამშობლოში და ზოგადად, საფეხბურთო სამყაროში. მან ასევე მონაწილეობა მიიღო 2002 წლის მსოფლიო ჩემპიონატზე, ევრო 2004-ზე და ევრო 2008-ზე. ოუენი არის ერთადერთი ფეხბურთელი, რომელმაც გაიტანა გოლი ოთხ საერთაშორისო ტურნირზე. 2006 წლის მსოფლიო ჩემპიონატზე მიიღო ტრავმა, რომლის განკურნებასაც დასჭირდა ერთი წელი. რამდენიმე მატჩში იყო ნაკრების კაპიტანი. ნაკრების შემადგენლობაში ჩატარებულ 89 მატჩში გატანილი აქვს 40 გოლი.

## რესურსები ინტერნეტში 
* 
* Official website for Michael Owen 
* Profile at ManUtd.com
* Michael Owen's column in The Times 
* Photographs and statistics at sporting-heroes.net – England, Liverpool, Real Madrid, Newcastle
* Michael Owen's and his wife's interest in horses
* Official fan club website 
* Premier League profile 
* 
* 

## სქოლიო 
კატეგორია:დაბადებული 1979
კატეგორია:ინგლისელი ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:ლივერპულის ფეხბურთელები
კატეგორია:მადრიდის რეალის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ნიუკასლ იუნაიტედის ფეხბურთელები
კატეგორია:სტოკ სიტის ფეხბურთელები
კატეგორია:დაბადებული 14 დეკემბერი
კატეგორია:ოქროს ბურთის მფლობელები
კატეგორია:ინგლისური ფეხბურთის დიდების დარბაზის წევრები
კატეგორია:ცოცხალი ადამიანები
ველენშტაინი

**ველენშტაინი** , ) — ლუქსემბურგის დიდი საჰერცოგოს 116-დან ერთ-ერთი თემი და მიეკუთვნება რემიხის კანტონს.

## რესურსები ინტერნეტში
*Declaration of Wellenstein 

კატეგორია:ლუქსემბურგის სოფლები
სსრკ მეცნიერებათა აკადემიის საქართველოს ფილიალი

**სსრკ მეცნიერებათა აკადემიის საქართველოს ფილიალი**  დაარსდა თბილისში სსრკ მეცნიერებათა აკადემიის ამიერკავკასიის ფილიალის (1932) გაყოფის შედეგად სამ დამოუკიდებელ — აზერბაიჯანის, საქართველოსა და სომხეთის ფილიალად. ორგანიზაციულად საქართველოს ფილიალის წინამორბედი იყო ამიერკავკასიის ფილიალის საქართველოს განყოფილება (1933), რომელსაც გადაეცა პ. მელიქიშვილის სახელობის ქიმიის სამეცნიერო-კვლევითი ინსტიტუტი, თბილისის ბოტანიკური ბაღის სამეცნიერო-კვლევითი ქვედანაყოფები, თბილისის სეისმური სადგური, საქართველოს სასოფლო-სამეურნეო ინსტიტუტის ნიადაგის ლაბორატორია, რომლებიც მალე გადაკეთდა ინსტიტუტებად.  1935 წლიდან ფილიალში შევიდა მათემატიკის ინსტიტუტი, აბასთუმნის ასტროფიზიკური ობსერვატორია (1932), ზოოლოგიის სექტორი (1932-1935 წლებში სხვადასხვა ორგანიზაციული სახით უშუალოდ შედიოდა ამიერკავკასიის ფილიალში), კავკასიისმცოდნეობის ინსტიტუტი, აფხაზეთის კულტურის ინსტიტუტი. 1939 წელს ფილიალთან დაარსდა ენერგეტიკის სექტორი, ხოლო 1940 —  გეოფიზიკის ინსტიტუტში — ანტისეისმური მშენებლობის რესპუბლიკური ბიურო. სხვადასხვა დროს ამიერკავკასიის ფილიალის საქართველოს განყოფილებასა და საქართველოს ფილიალთან არსებობდა გეოლოგიისა და ბიოლოგიის სექტორები, საწარმოო ძალთა შემსწავლელი სექცია და სხვა.  1941 წელს ფილიალისა და თსუ-თან არსებული რამდენიმე სამეცნიერო-კვლევითი დაწესებულების (გეოლოგიისა და ფიზიოლოგიის ინსტიტუტები, ფსიქოლოგიისა და ყოფილი ფიზიკის ინსტიტუტის ლაბორატორიები) ბაზაზე ჩამოყალიბდა მეცნიერებათა აკადემია  საქართველოს სსრ-ისა. ფილიალის გამოცემები იყო:„მეცნიერების მოამბე“ (1936, № 1), „სსრკ მეცნიერებათა აკადემიის საქართველოს ფილიალის მოამბე“ (1940, ტ. 1, № 1—10). ფილიალის თავმჯდომარეები: 1933-34 წლებში ნიკო მარი (სსრკ მეცნიერებათა აკადემიის ამიერკავკასიის  ფილიალის საქართველოს განყოფილება), 1935-1936 — ლევ პისაჟევსკი, 1936-1937 ნიკოლოზ გორბუნოვი, 1938—1941 ნიკოლოზ მუსხელიშვილი.

## ლიტერატურა
კატეგორია:მეცნიერების ეროვნული აკადემიები
კატეგორია:საქართველოს სსრ-ის სამეცნიერო ორგანიზაციები
საქართველოს ქალი

**„საქართველოს ქალი“** —  ქართული ჟურნალი. დაარსდა, როგორც საქართველოს კომპარტიის ცენტრალური კომიტეტის ყოველთვიური საზოგადოებრივ-პოლიტიკური და მხატვრულ-ლიტერატურული ჟურნალი. გამოვიდა 1923 წლის სექტემბერში თბილისში „ჩვენი გზის“ სახელწოდებით. 1926 წლიდან „მშრომელი ქალი“ ერქვა. 1939 წლიდან აღარ გამოდიოდა. გამოცემა განახლდა 1957 წლის ივლისში „საბჭოთა ქალის“ სახელწოდებით. ჟურნალის პირველი ორგანიზატორები იყვნენ ლ. გასვიანი, ვ. ჯაფარიძე, მ. ორახელაშვილი, ნ. ჩარკვიანი, ფ. გეგეშიძე, ს. თალაკვაძე და სხვები, აგრეთვე ფ. მახარაძე და მ. ცხაკაია. 1957–1964 წლებში ჟურნალის რედაქტორად მუშაობდა თ. აბაშმაძე, 1961 წლის ივლისიდან  გამოდიოდა ისევ „საქართველოს ქალის“ სახელით. 1965 წლიდან რედაქტორობდა მარიკა ბარათაშვილი. 1990 წლის ივლისი-დეკემბრის პერიოდში გამოდიოდა „მანდილის“ სახელწოდებით. შეწყდა 2007 წელს. 

დაჯილდოებულია „ხალხთა მეგობრობის  ორდენით“ (1974). ტირაჟი 135 ათასი (1983).

## ლიტერატურა
## რესურსები ინტერნეტში
*კოლექცია ეროვნული ბიბლიოთეკის საიტზე

კატეგორია:საქართველოს ჟურნალები
კატეგორია:ქართულენოვანი ჟურნალები
კატეგორია:დაარსებული 1923
კატეგორია:გაუქმებული 2007
მეთიუ მორისონი

**მეთიუ ჯეიმზ მორისონი**(Matthew James Morrison) — 1978 წლის 30 ოქტომბერს დაიბადა ქალაქ ფორტ ორდში, კალიფორნიის შტატში. მომღერალი და მსახიობი კარგადაა ცნობილი თავისი თეატრალური სამუშაოებით და უილ შუსტერის როლით რომელსაც, ტელესერიალ კლუბში ასრულებს. უილის როლის განსახიერებისათვის, მსახიობს კინომსახიობთა გილდიის ჯილდო მიენიჭა. აგრეთვე იყო წარდგენილი ოქროს გლობუსისა და ემის დაჯოლდოვებებზე.

## ადრეული წლები
სკოლაში, მეთიუ ფეხბურთის გუნდის წევრი და მოსწავლეთა საბჭოს პრეზიდენტი იყო. მსახიობობამ იგი მაშინ გაიტაცა, როდესაც თეატრალურ ბანაკს სტუმრობდა. ამის შემდეგ მან დაიწყო სკოლის დადგმებში მონაწილეობა. მეთიუმ ნიუ-იორკის უნივერსიტეტში, ხელოვნების ფაკულტეტზე ჩააბარა. ორი წლის შემდეგ მან დატოვა სასწავლებელი და ბროდვეის თეატრს შეუერთდა.

## კარიერა
მორისონმა კარიერა ბროდვეიზე დაიწყო, იგი წარმატებულად მონაწილეობდა მუსიკალურ დადგმებში ამიტომაც, 2005 წელს ტონის პრემია მიიღო.1999 წლის შემდეგ, მეთიუ მორისონმა ოცამდე როლი მიიღო კინოსა და ტელევიზიაში. დიდი პოპულარობა ხვდა წილად სერიალი კლუბის შემდეგ სადაც, ესპანური ენის მასწავლებლისა და მუსიკალური კლუბის ხელმძღვანელ, უილ შუსტერს ანსახიერებს.

## რესურსები ინტერნეტში
* მეთიუ მორისონის ოფიციალური საიტი 
* 
* 
* მეთიუ მორისონი Emmys.com-ზე 

კატეგორია:ამერიკელი მუსიკოსები
კატეგორია:ამერიკელი მსახიობები
კატეგორია:ამერიკელი მომღერლები
კატეგორია:დაბადებული 1978
კატეგორია:კლუბი (სერიალი)
კატეგორია:კლუბი (მსახიობები)
კატეგორია:მსახიობები ანბანის მიხედვით
კატეგორია:ცოცხალი ადამიანები
საქართველოს სსრ ჩაის მრეწველობის საკავშირო-რესპუბლიკური სახელმწიფო კომიტეტი

**საქართველოს სსრ ჩაის მრეწველობის საკავშირო-რესპუბლიკური სახელმწიფო კომიტეტი** *(საქსახჩაიმრეწვი)*  — 1983 წლის 5 აპრილამდე მას ერქვა  საქართველოს სსრ ჩაის მრეწველობის სამრეწველო გაერთიანება „საქჩაი“.  სახელმწიფო კომიტეტის საწარმოები უშვებდა შავსა და მწვანე ბაიხაოს, შავ ფილა, მწვანე აგურა და სწრაფად ხსნად ჩაის.

## ლიტერატურა
კატეგორია:საქართველოს სსრ-ის ორგანიზაციები
ავღანეთი 2004 წლის ზაფხულის ოლიმპიურ თამაშებზე

**ავღანეთი** 2004 წლის ზაფხულის ოლიმპიურ თამაშებზე 8 წლიანი შესვენების შემდეგ დაბრუნდა. უკანასკნელად მათ 1996 წლის ატლანტის ოლიმპიადაზე მიიღეს მონაწილეობა. იმავე წელს ქვეყნის ხელისუფლებაში თალიბების მოსვლის შემდეგ ავღანეთი სპორტულ შეჯიბრებებს ჩამოაშორეს, რადგან ქვეყნების უმეტესი ნაწილი თალიბთა რეჟიმს არ აღიარებდა. ამჯერად ისინი 5 სპორტსმენით წარდგნენ, რომლებმაც ვერცერთი სინჯის მედალი ვერ მოიპოვეს.

კატეგორია:ქვეყნები 2004 წლის ზაფხულის ოლიმპიურ თამაშებზე
კატეგორია:ავღანეთი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
სელიმიეს მეჩეთი

**სელიმიეს მეჩეთი** () — ოსმალეთის იმპერიის დროინდელი მეჩეთი თურქეთში, ქალაქ ედირნეში. მეჩეთის მშენებლობა მიმდინარეობდა 1569—1575 წლებში სულთან სელიმ II-ის თაოსნობით, სამუშაოებს ხელმძღვანელობდა არქიტექტორი მიმარ სინანი. თავად სინანი მას თავის შედევრად თვლიდა, ამჟამად კი მიიჩნევა ისლამური არქიტექტურის ერთ-ერთ უმაღლეს მიღწევად.

## აღწერა
ეს მოზრდილი მეჩეთი *კუილიეს* (საავადმყოფოს, სკოლის, ბიბლიოთეკის და/ან აბანოების კომპლექსი მეჩეთის გარშემო) ცენტრშია აღმათული, რომელიც მოიცავს მედრესეს (ისლამისა და მეცნიერების სასწავლო აკადემია), მეტაბელეების ოთახსა და არასტას (ჩამწკრივებული მაღაზიები). ამ მეჩეთში სინანმა გამოიყენა საყრდენი რვაკუთხა სისტემა, რომელიც შექმნილია კდელებზე გამოკვეთილი რვა კოლონით. კოლონებზე დაშენებული თაღების უკან, მართკუთხედის კუთხეებში არსებული ოთხი ნახევრად გუმბათი წარმოადგენს შუა ნაწილს უზარმაზარი გარშემოწერილობის გუმბათსა (დიამეტრი 31,25 მ) და კედლებს შორის. 

მიუხედავად იმისა, რომ მეჩეთის ინტერიერი სეგმენტებადაა დაყოფილი, სინანმა ძალ-ღონე არ დაიშურა, რომ მიჰრაბის დანახვა მეჩეთის ნებისმიერი ადგილიდან ყოფილიყო შესაძლებელი. ოთხი მაღალი მინარეთით შემოსაზღვრულ მეჩეთს მწვერვალზე დიდი გუმბათი ადგას. მის გარშემო ასევე განლაგებულია მრავალი დამატებითი ნაგებობა: ბიბლიოთეკები, სკოლები, სასტუმროები, აბანოები, უპოვართათვის განკუთვნილი წვნიანის სამზარეულოები, მაღაზიები, საავადმყოფოები და სასაფლაო. ეს ყოველივე შეჯგუფებულად, ღერძული მიმართულებითაა განლაგებული. მეჩეთის წინ გაშლილია მართკუთხა ეზო, რომლის ფართობიც მეჩეთისას უტოლდება. 

1913 წელს, ედირნეზე ბულგარელების ალყის დროს, მათმა არტილერიამ მეჩეთის გუმბათზე იერიში მიიტანა. მიუხედავად ამისა, წარმოუდგენელი სიმტკიცის წყალობით, დარტყმებისას გუმბათმა მხოლოდ მცირე დაზიანება მიიღო. როგორც ამბობენ, ათათურქის ბრძანებით ის არ აღუდგენიათ, რათა მომავალი თაობებისთვის ერთგვარი გაფრთხილების სიმბოლო ყოფილიყო. 1982-1995 წლებში, მეჩეთი გამოსახული იყო თურქული ლირის 10 000-იან ბანკნოტზე. 2011 წელს, დამხმარე ნაგებობებთან ერთად მეჩეთი იუნესკოს მსოფლიო მემკვიდრეობის ძეგლთა სიაში შევიდა.

File:Edirne 7333 Nevit.JPG
File:Salimiye's beauty and grandeur.jpg|გუმბათი და მინარეთები
File:Selimiye Mosque, Dome.jpg|ცენტრალური გუმბათის შიდა ხედი
File:Selimiye-Mosque-interior.jpg|მეჩეთის ინტერიერი
File:Gravestones-and-museum-at-Selimiye-Mosque.jpg|საფლავები და მუზეუმი მეჩეთის სიახლოვეს

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Everything about Selimiye Mosque
* Selimiye Mosque 
* Pictures of Selimiye Mosque 
* Architecture of the Selimiye Mosque
* Over 130 pictures of the mosque
* pictures in webshots.com 

## სქოლიო
კატეგორია:თურქეთის მეჩეთები
კატეგორია:მსოფლიო მემკვიდრეობის ძეგლები თურქეთში
ნუგზარ ნოზაძე

**ნუგზარ ნოზაძე** (დ. 10 აპრილი 1949, რუსთავი, საქართველო) — ქართველი კინოოპერატორი. დაამთავრა თბილისის ა. პუშკინის სახელობის პედაგოგიური ინსტიტუტის მათემატიკის ფაკულტეტი. მუშაობდა მათემატიკის მასწავლებლად საშუალო სკოლაში. ვგიკ-ის საოპერატორო ფაკულტეტის (ლევან პაატაშვილის სახელოსნო) დამთავრების შემდეგ ქართულ ფილმის დამდგმელი ოპერატორია. გადაიღო ფილმები: „ექსკურსია“ (ირინა კვირიკაძე, 1981 ობერჰაუზენის სკფ პრიზი ოპერატორის საუკეთესო ნამუშევრისთვის. სტუდენტური ფილმების კონკურსში, 1982), „ბილიკი“ (მ. მინდიაშვილი 1987), „სპირალი“ (გ. ჭოხონელიძე 1990), მერცხლები და ბეღურები (დ. ურუშაძე 1991), „უძინართა მზე“ (თ. ბაბლუანი 1992), „თბილისი ჩემი სახლია“ (ე. ბადურაშვილი 1994), „უნამუსო“ (გ. ხარებავა 1997) „ანთიმოზ ივერიელი“ (ა. მაისურაძესთან ერთად, გ. ჭოხონელიძე 2001), „ორმო“ (მ. ქაცარავა 2002), „კიდევ ერთი ქართული ისტორია“ (ე. ბადურაშვილი 2003), „მიდიოდა მატარებელი“ (გ. შენგელაია 2006), „იდიოტოკრატია“ (ა. ვარსიმაშვილი 2009), „გარიგება 20 წლის შემდეგ“ (ზ. კოლელიშვილი 2011). დოკუმენტური ფილმები: „სამკუთხა წრე“ (ა. რეხვიაშვილი 2001), „საქართველო ჩემს გულში“ (რ. ბატატუნაშვილთან და ლ. პატარაიასთან ერთად. ზ. კოლელიშვილი 2001).

## რესურსები ინტერნეტში
* ნუგზარ ნოზაძე  — ეროვნული ფილმოგრაფია

კატეგორია:ქართველი ოპერატორები
კატეგორია:დაბადებული 10 აპრილი
კატეგორია:დაბადებული 1949
ნუგზარ
კატეგორია:რუსთავში დაბადებულები
წაბლიანი

საკუთარი სახელი **წაბლიანი** შეიძლება აღნიშნავდეს:
* წაბლიანი, სოფელი გაგრის მუნიციპალიტეტში
* წაბლიანი, სოფელი ხულოს მუნიციპალიტეტში, ყოფილი ყიშლა
Afternoon Version

**Afternoon Version** — ინგლისურენოვანი ქართული ალტერნატიული ჯგუფი, რომელიც 1993 წელს შეიქმნა. დასაწყისისთვის მასში ხუთი მუსიკოსი (გია „სიხა“ სიხარულიძე, მიშა აბესაძე, ზურა „ზურიჩა“ ძაგნიძე, დათო თოიძე, ნიკა წერეთელი, გოგა ქავთარაძე) მოღვაწეობდა. ამ პერიოდისთვის კოლექტივის შემოქმედებაში საცეკვაო მუსიკა და ტრანსი ჭარბობდა. გასული საუკუნის 90-იან წლებში ჯგუფი ძირითადად საკონცერტო მოღვაწეობით შემოიფარგლებოდა და მხოლოდ ერთი გამოუქვეყნებელი ალბომი „Together“ შექმნა, რომელიც მოგვიანებით ინტერნეტის მეშვეობით გავრცელდა.
2011 წელს ბლოგ „komuna.ge“-ის მეშვეობით ჯგუფის სამმა წევრმა დაბრუნების და ახალი მინი-ალბომის „Renegade“ გამოქვეყნების შესახებ განაცხადა. „Renegade“-ში სამი ახალი კომპოზიცია შევიდა. მომავალში ჯგუფი სრული ალბომის შექმნას და ლაივ-პერფორმანსსაც გეგმავს.

## ჯგუფის წევრები 
**ამჟამინდელი წევრები:**
*გოგა ქავთარაძე - დასარტყმელი საკრავები
*ზურიჩა ძაგნიძე - გიტარა
*გიორგი სიხარულიძე - ბას-გიტარა, ვოკალი, პროგრამირება.
**ყოფილი წევრები:**
*დათო თოიძე - გიტარა 
*ნიკა წერეთელი - კლავიში, ბეკ-ვოკალი, პროგრამირება

## დისკოგრაფია 
2000: **Together**:
*Scream Disco
*Something
*First Lucky Number
*Blue Balloons
*Together - Car Mix
*Endless Life
*View 2000
*Train (Featuring Margo)
*Together
*Kardena (Featuring Madi)
2011: **Renegade EP**:
*Romance
*Fish
*Railway Town

## რესურსები ინტერნეტში 
* ჯგუფის Soundcloud-ზე.
* ჯგუფი Myspace-ზე.

## სქოლიო 
კატეგორია:ქართული ალტერნატიული როკ-ჯგუფები
კატეგორია:1993 წელს ჩამოყალიბებული ჯგუფები
ეხტერნახი (ლუქსემბურგი)

**ეხტერნახი** (, ) — ლუქსემბურგის დიდ საჰერცოგოში ერთ-ერთი მუნიციპალიტეტი, ამავე სახელწოდების, - ეხტერნახის კანტონის ადმინისტრაციული ცენტრი.

**ეხტერნახი** მდებარეობს მდინარე ზაუერზე, რომელიც იმავდროულად სასაზღვრე ზოლს ჰქმნის გერმანიასთან.
ეხტერნახის მეზობლად, ჩრდილოეთით მდებარეობს ბერდორფი, დასავლეთით კონსდორფი, სამხრეთით ბეხი და როსპორი, ხოლო ჩრდილოაღმოსავლეთით გერმანული თემი ეხტერნახერბრიუკი.

**ეხტერნახი** მდებარეობს ერთ-ერთი მეტად მიმზიდველი ტურისტული ადგილის, ე.წ. პატარა შვეიცარიის (ფრანგულად Petite Suisse luxembourgeoise) მახლობლად. 

## ლიტერატურა 
* Wampach, Camille: Urkunden und Quellenbuch zur Geschichte der altluxemburgischen Territorien bis zur Burgundischen Zeit, 10 Bände; Luxemburg 1935-1955.
* Trauffler, Henri: Die Abteistadt Echternach im Mittelalter; Trier 1996. 

კატეგორია:ლუქსემბურგის კომუნები
ბიროლ თოფალიში

მინი|ბიროლ თოფალიში გუდასტვირზე დაკვრის დროს.
**ბიროლ თოფალიში** () (დ. 1965, აფსო, პაზართან, თურქეთი) — ლაზი წარმოშობის თურქი მომღერალი და მუსიკოსი.

დაიბადა 1965 წელს თურქეთში. ტექნიკური განათლების მიღების შემდეგ იგი ტრადიციული ლაზური საკრავებით და მუსიკით დაინტერესდა. ბიროლი ასრულებს თურქულ და ლაზურ ხალხურ სიმღერებს, ასევე ეთნო ჯაზის კომპოზიციებს.

## დისკოგრაფია 
* *Heyamo.* Kalan Müzik, 1997
* *Aravani.* Kalan Müzik, 2000
* *The Best of Heyamo and Aravani.* 7/8 Music Productions, 2002
* *Lazeburi.* Kalan Müzik, 2003
* *Ezmoce.* Kalan Müzik, 2007

## ლიტერატურა 
* Eliot Bates: *Social Interactions, Musical Arrangement, and the Production of Digital Audio in Istanbul Recording Studios.* Dissertation. University of California at Berkeley 2008, S. 78f (bei google books)

## რესურსები ინტერნეტში 
* ოფიციალური საიტი 

კატეგორია:ლაზი მომღერლები
კატეგორია:დაბადებული 1965
კატეგორია:თურქი მომღერლები
კატეგორია:ცოცხალი ადამიანები
მიხეილ IV პაფლაგონელი

**მიხეილ IV პაფლაგონელი** (; დ. 1010, პაფლაგონია, ბიზანტია — გ. 10 დეკემბერი, 1041, კონსტანტინოპოლი, ბიზანტია ) — ბიზანტიის იმპერატორი; მართავდა ბიზანტიის იმპერიას 1034–1041 წლებში. ეკუთვნოდა მაკედონელთა დინასტიას. 

მიხეილი დაიბადა პაფლაგონიაში. იგი იყო, ბიზანტიის იმპერატორ კონსტანტინე VIII-ის ასულის,  ზოიას, მეორე ქმარი. 1034 წელს მიხეილმა და მისმა მომხრეებმა აბანოში მოახრჩვეს იმპერატორი რომანოზ III. 

## იხილეთ აგრეთვე
* ბიზანტიის იმპერატორების სია
* მაკედონელთა დინასტია

## ლიტერატურა
* История Византии. Т. 2. — М., 1967.

კატეგორია:ბიზანტიის იმპერატორები
კატეგორია:დაბადებული 1010
კატეგორია:გარდაცვლილი  10 დეკემბერი
კატეგორია:გარდაცვლილი 1041
კატეგორია:მაკედონელთა დინასტია
კატეგორია:XI საუკუნის ბიზანტიის იმპერატორები
მიხეილ I რანგაბე

**მიხეილ I რანგაბე** (; დ. უცნობია — გ. 11 იანვარი, 844) — ბიზანტიის იმპერატორი. ბიზანტიის იმპერიას მართავდა 811–813 წლებში. მიეკუთვნებოდა ამორეულ დინასტიას.

## იხილეთ აგრეთვე
* ბიზანტიის იმპერატორების სია

## ლიტერატურა 
* Treadgold, W. A History of the Byzantine State and Society, Stanford University Press; 1 edition (November 1, 1997)
* Gregory, T., A History of Byzantium (Blackwell History of the Ancient World), Wiley-Blackwell (March 11, 2005)

კატეგორია:ბიზანტიის იმპერატორები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 11 იანვარი
კატეგორია:გარდაცვლილი 844
კატეგორია:IX საუკუნის ბიზანტიის იმპერატორები
კატეგორია:დაბადების წელი უცნობია
კატეგორია:სტამბოლში დაბადებულები
შვედეთის პროვინციები

**შვედეთის პროვინციები** — ისტორიული, გეოგრაფიული და კულტურული რეგიონები. პოლიტიკური თვალსაზრისით, შვედეთის პროვინციებს არ გააჩნიათ ადმინისტრაციული ფუნქციები, თუმცა ისტორიულ-კულტურული თავისებურებების გამო მათი გამოყოფა ტრადიციულადაა დამკვიდრებული.

რამდენიმე მათგანი 1634 წლამდე წარმოადგენდა შვედეთის ქვე დანაყოფს, შემდგომ ისინი შეიცვალნენ ადმინისტრაციული ერთეულებით -ლენებით (). რამდენიმე მათგანი წართმეული იქნა დანია-ნორვეგიის კავშირისგან, რამდენიმე ფინეთის პროვინცია კი დაკარგული. მხოლოდ ლაპლანდიაა ერთადერთი პროვინცია რომელიც შვედეთმა მოიპოვა კოლონიზაციის საშუალებით.

ზოგიერთ შემთხვევაში ადმინისტრაციული ერთეული ლენი და ისტორიული პროვინცია თითქმის ემთხვევა ერთმანეთს, მაგალითად ბლეკინგე პროვინცია და ბლეკინგე ლანი. თუმცა ზოგიერთ შემთხვევაში ასე არ ხდება ასევე 1990-იან წლებში პროვინციების ისტორიული საზღვრების გაუთვალისწინებლად შეიქმნა რამდენიმე ახალი ლენი.

შვედეთის პროვინციები დღემდე გამოიყენება სასაუბრო ენასა და ხელოვნებაში, თუმცა მათ აღარ აქვთ ის დატვირთვა რაც ისტორიულად ჰქონდათ. პროვინციაში მაცხოვრებელი ხალხი თავს ხანდახან არა პროვინციის არამედ ლანის მკვიდრად მიიჩნევს.

## პროვინციები 
## ჰერალდიკა
1560 წელს გუსტავ ერიქსონ ვაზას დროს იქნა წარმოდგენილი 23 პროვინციის გერბების პირველადი ვერსიები. წარმოდგენილი პროვინციები გადანაწილდნენ სამ სადროშოში: სვეალანდი, გიოტალანდი და ვენდი. როგორც ეს გუსტავის ტიტულში იყო მოხსენიებული: ”მეფე შვედების, გოთების და ვენდების″.

### გიოტალანდი
გიოტალანდი შედგება სამხრეთში არსებული ისტორიული პროვინციებისგან. 1645 წლამდე გოტლანდი და ხალანდი დანიას ეკუთვნოდა, ასევე 1658 წლამდე ბლეკინგე და სკონე  დანიას ხოლო ბოხუსლენი ნორვეგიის შემადგენლობაში შედიოდნენ.

ბოხუსლენი

ბლეკინგე

დალსლანდი

გოტლანდი

ხალანდი

სკონე

სმოლანდი

ვესტერგიოტლანდი

ელანდი

ესტერიოტლანდი

### სვეალანდი 
სვეალანდი შედგება შვედეთის ცენტრალური ექვსი პროვინციისგან. 1812 წლამდე ვერმლანდი იყო გიოტალანდი ნაწილი.

დალარნა

ნერკე

სიოდერმალანდი

უპლანდი

ვერმლანდი

ვესტმანლანდი

### ნორლანდი 
ნორლანდი შედგება ცენტრალური და ჩრდილოეთ შვედეთის 9 პროვინციისგან. 1645 წლამდე პროვინციები ემტლანდი და ხერედანელი ეკუთვნოდნენ ნორვეგიას. 1809 წლამდე შვედეთის ლაპლანდია გაერთიანებული იყო ფინეთის ლაპლანდიასთან. ნორბოტენი ვესტერბოტენისგან XIX საუკუნეში გამოეყო.

ონგერმანლანდ

ესტრიკლანდი

ხელსინგლანდი

ხერედანელი

ემტლანდი

ლაპლანდია

მედელპადი

ნორბოტენი

ვესტერბოტენი

## იხილეთ აგრეთვე
*ლენი

## რესურსები ინტერნეტში
*"Konstruktion av landskap. Exemplet Uppland"  (შვედურად)

კატეგორია:შვედეთის პროვინციები
ავღანეთი 1936 წლის ზაფხულის ოლიმპიურ თამაშებზე

**ავღანეთმა** ზაფხულის ოლიმპიურ თამაშებზე პირველად 1936 წელს, გერმანიის დედაქალაქ ბერლინში იასპარეზა. 12 მონაწილის მიუხედავად მათ ვერცერთი მედლის მოპოვება ვერ შეძლეს.

## რესურსები ინტერნეტში 
* სოკ-ის ბაზა
* ოფიციალური ოლიმპიური ანგარიშები 

კატეგორია:ქვეყნები 1936 წლის ზაფხულის ოლიმპიურ თამაშებზე
კატეგორია:ავღანეთი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
ავღანეთი 1956 წლის ზაფხულის ოლიმპიურ თამაშებზე

**ავღანეთმა** 1952 წლის თამაშების გამოტოვების შემდეგ, ზაფხულის ოლიმპიურ თამაშებზე მესამედ 1956 წელს, ავსტრალიის ქალაქ მელბურნში იასპარეზა. მათ ვერც ამჯერად შეძლეს მედლის მოპოვება.

## რესურსები ინტერნეტში 
* სოკ-ის ბაზა
* ოფიციალური ოლიმპიური ანგარიშები 

კატეგორია:ქვეყნები 1956 წლის ზაფხულის ოლიმპიურ თამაშებზე
კატეგორია:ავღანეთი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
მიხეილ II ტრავლი

**მიხეილ II ტრავლი** (, Τραυλός — *ენაბლუ*; დ. უცნობია — გ. 2 ოქტომბერი, 829) — ბიზანტიის იმპერატორი. ბიზანტიის იმპერიას მართავდა 820–829 წლებში. ამორეული დინასტიის დამაარსებელი.

## იხილეთ აგრეთვე
* ბიზანტიის იმპერატორების სია

## რესურსები ინტერნეტში
* hrono.info - მიხეილ II

კატეგორია:ბიზანტიის იმპერატორები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 2 ოქტომბერი
კატეგორია:გარდაცვლილი 829
კატეგორია:IX საუკუნის ბიზანტიის იმპერატორები
კატეგორია:ხატმებრძოლები
კატეგორია:თურქეთში დაბადებულები
ფერნანდო გერიბეი

**ფერნანდო გერიბეი** () — მექსიკელი პროდიუსერი, დიჯეი და სიმღერების ავტორი. იგი არის ოფიციალურად ამერიკელ პოპ-მომღერალ ლედი გაგას  მუსიკალური დირექტორი, რომელიც დაეხმარა გაგას ახალი ალბომის Born This Way-ს შექმანში.

გერიბეი ქმნის ჩანაწერებს თექვსმეტი წლიდან. მას აქვს ოთხი გრემის ნომინაცია, ხუთი ნომერ პირველი სიმღერა და რამდენიმე ჩანაწერი, რომელიც მოხვდა ჟურნალ ბილბარდის საცეკვაო სიმღერბის ჩარტის ტოპ ათეულში. ის მუშაობს ისეთ მომღერლებთან, როგორებიც არიან ლედი გაგა, U2, ბრიტნი სპირსი და სხვა.

ფერნანდო გერიბეი არის ხმის ჩამწერი ლეიბლის Interscope Records-ის წევრი, როგორც პროდიუსერი და სიმღერების ავტორი.

## სიმღერები
### 2001
* ენრიკე იგლესიასი - “Don’t Turn Off The Lights”
* ენრიკე იგლესიასი - “Escape”
* Valeria - “Ooh La La”

### 2002
* ენრიკე იგლესიასი - “Mentiroso”

### 2003
* ენრიკე იგლესიასი - “Say It”
* ენრიკე იგლესიასი - “Not in Love”
* ენრიკე იგლესიასი - “Addicted”
* სტინგი - “Stolen Car”

### 2004
* ეშლი სიმფსონი - "La La (Fernando Garibay Remix)"
* The Corrs - "Summer Sunshine"

### 2005
* Elkland - "Apart"

### 2006
* Jzabehl - "Naughty Boys" feat. Alexis y Fido
* Jzabehl - "It's All About Me"
* Jzabehl - "Throw Your Hands Up"
* Jzabehl - "It's Not Over" featuring Mr. Phillip
* Jzabehl - "O' I Know"
* Jzabehl - "Open My Eyes"
* Mario Vazquez - "Don't Lie"
* Paris Hilton - "Stars Are Blind"

### 2007
* Jordin Sparks - “Save Me”
* Patricia Monterola - “Ojos Negros”
* Patricia Monterola - “The Rhythm”
* Space Monkeys - “Acid House Killed Rock And Roll"
* Transister - “Dizzy Moon”
* Transister - “Head”
* will.i.am - ”One More Chance”
* will.i.am feat. სნუპ დოგი - ”The Donque Song”

### 2008
* ბრიტნი სპირსი - “Quicksand”
* ბრიტნი სპირსი - “Amnesia”
* ენრიკე იგლესიასი - "Away”
* New Kids on the Block - “Don’t Cry”
* Nikki Flores - "Could You Ever"
* The Dey - “Taken”
* Pussycat Dolls - “Bottle Pop”
* ლედი გაგა - "Text You Pictures" (გამოუშვებელი სიმღერა)

### 2009
* ლედი გაგა - “Dance in the Dark”
* The Paradiso Girls - ”Who’s My B....”
* The Paradiso Girls - ”My Dj”
* The Paradiso Girls - ”Down”
* The Paradiso Girls - ”Unpredictable”
* The Paradiso Girls - ”Prima Donna”
* The Paradiso Girls - ”Just Friends”
* Sean Kingston - “My Girlfriend”
* უიტნი ჰიუსტონი - “Nothin' But Love”
* Sugababes - “Wait For You”
* Sugababes - “Wear My Kiss”
* Cassie - "Sell It" ft. Diddy
* Valeria - “Lola”
* Enrique Iglesias - "Tu Y Yo"

### 2010
* Starshell - "SuperLuva"
* Natalia Kills - "Love Is A Suicide"
* Natalia Kills - "Broke"
* Far East Movement - "Fighting For Air"
* Lady Gaga - “Alejandro” (American Idol-ის ვერსია)

### 2011
**Born This Way* — ლედი გაგა
**"Americano"
**"Bad Kids"
**"Bloody Mary"
**"Born This Way"
**"Born This Way (ქანთრის სტილის ვერსია)"
**"The Edge of Glory"
**"Fashion of His Love"
**"Fashion of His Love (Fernando Garibay Remix)"
**"Government Hooker"
**"Heavy Metal Lover"
**"Highway Unicorn (Road To Love)"
**"Marry the Night"
**"The Queen"

## სქოლიო 
## რესურსები ინტერნეტში
*ოფიციალური საიტი 

კატეგორია:ლედი გაგა
კატეგორია:მექსიკელი მუსიკალური პროდიუსერები
კატეგორია:მექსიკელი მუსიკოსები
კატეგორია:ცოცხალი ადამიანები
ლივ მიონესი

**ლივ ანა მიონესი** (შვედ Liv Anna Mjönes, 18 სექტემბერი, 1979) — შვედი მსახიობი. დაიბადა სტოკჰოლმში, თუმცა აღიზარდა სუნდსვოლში. 2006 წელს დაამთავრა სტოკჰოლმის თეატრალური აკადემია.
## ფილმოგრაფია 
*2000-2001 - Hotell Seger
*2002 - Vexator
*2003 - Miffo
*2005 - Coachen (ტვ)
*2006 - En uppstoppad hund
*2007 - Hotell Kantarell (ტვ)
*2008 - Vägen hem
*2009 - De halvt dolda (ტვ)
*2010 - Drottningoffret (ტვ)
*2010 - Välkommen åter (ტვ)
*2011 - Bibliotekstjuven (ტვ)
*2011 - Kyss mig (*მაკოცე*)
*2011 - Stockholm östra (*სტოკჰოლმი აღმოსავლეთი*)
*2012 –  I nationens intresse (*ეროვნულ ინტერესებში*)

## რესურსები ინტერნეტში 
*Årskurs 4 vid Teaterhögskolan 
*En komet från Sundsvall
*Sex roller söker en författare

კატეგორია:შვედი მსახიობები
კატეგორია:დაბადებული 1979
კატეგორია:ცოცხალი ადამიანები
ტაბახმელა (ხულოს მუნიციპალიტეტი)

**ტაბახმელა** — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში, დიოკნისის თემში. მდებარეობს მდინარე აჭარისწყლის ხეობაში. ზღვის დონიდან 1200 მეტრზე. ხულოდან დაშორებულია 10 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 156 ადამიანი.

## ლიტერატურა
* საქართველოს სსრ გეოგრაფიული სახელების ორთოგრაფიული ლექსიკონი, თბ., 1987, გვ. 97.

## სქოლიო
კატეგორია:ხულოს მუნიციპალიტეტის სოფლები
ქვეყნების სია ადამიანის განვითარების ინდექსის მიხედვით

**ადამიანის განვითარების ინდექსი** () — მსოფლიოს ნებისმიერი ქვეყნისთვის წარმოადგენს ინდიკატორს მისი განვითარებისა და ის აერთიენებს ამ განვითარების ისეთ საზომებს, როგორიცაა: სიცოცხლის საშუალო ხანგრძლივობა; განათლების დონე და მთლიანი შიდა პროდუქტი ერთ სულ მოსახლეზე გაანგარიშებით. ადამიანის განვითარების ინდექსი გაეროს მიერ აღიარებულია ადამიანური განვითარების განსაზღვრის სტანდარტულ საშუალებად.ქვეყნების სია ადამიანის განვითარების ინდექსის მიხედვით გამოქვეყნდა 2011 წლის 2 ნოემბერს. სიაში შედის გაეროს წევრი 185 (193-დან) ქვეყანა.
არასაკმარისი მონაცემების გამო შეყვანილი არაა 8 ქვეყანა.
მათი განვითარების ინდექსის მიხედვით ქვეყნები იყოფიან 4 კატეგორიად:
***უმაღლესი**
***მაღალი**
***საშუალო** 
***დაბალი**

 (based on 2011 data, published on Nov 2, 2011).
]]

## ქვეყნების სია 
*  =წინ .
*  = სტაბილური.
*  = უკან.
### განვითარების უმაღლესი დონე 
### განვითარების მაღალი დონე 
### განვითარების საშუალო დონე
### განვითარების დაბალი დონე
## ქვეყნების სია კონტინენტების მიხედვით
### ევროპა 
**10 უმაღლესი ინდექსის მქონე ქვეყანა**

**10 ყველაზე დაბალი ინდექსის მქონე ქვეყანა**

### აზია და ოკეანია
**10 უმაღლესი ინდექსის მქონე ქვეყანა**

**10 ყველაზე დაბალი ინდექსის მქონე ქვეყანა**

## იხილეთ აგრეთვე 
* ევროკავშირის ქვეყნები მოსახლეობის მიხედვით
* მსოფლიოს ქვეყნები ფართობის მიხედვით
* ქვეყნების სია მოსახლეობის სიმჭიდროვის მიხედვით
* ქვეყნების სია ,სორტირება ქალაქი-მილიონერის რაოდენობის მიხედვით
* მსოფლიოს ქვეყნების მოსახლეობა 1900 წელს
* მსოფლიოს უდიდესი ქალაქები
* მსოფლიოს ქვეყნები მოსახლეობის მიხედვით
* ქვეყანათა სია მშპ-ის (PPP) მიხედვით

კატეგორია:დემოგრაფია
კატეგორია:ეკონომიკა
კატეგორია:საზოგადოებრივი გეოგრაფია
კატეგორია:ქვეყნების სია
M1911 პისტოლეტი

**M1911**  — ერთ მოქმედებიანი, ნახევრადავტომატური პისტოლეტი გათვლილი 45 ACP ვაზნებზე. იარაღის დიზაინერია ჯონ ბრაუნინგი. როგორც სტანდარტული ტაბელური იარაღი, M1911 აშშ-ს შეიარაღებაში გამოიყენობოდა 1911 წლიდან 1986 წლამდე. პისტოლეტს მასიურად იყენებდნენ პირველ და მეორე მსოფლიო ომებში, ასევე კორეისა და ვიეტნამის ომში.

## ლიტერატურა
* Meadows, Edward S. *U.S. Military Automatic Pistols: 1894–1920*. Richard Ellis Publications, 1993.
* ''The Bluejackets' Manual'', 12th edition. Annapolis, MD: United States Naval Institute, 1944.

## რესურსები ინტერნეტში
* Sam Lisker's Colt Automatic Pistols Home Page
* The M1911 Magazine FAQ 
* The Thompson-LaGarde Cadaver Tests of 1904

## სქოლიო
კატეგორია:ნახევრადავტომატური პისტოლეტები
კატეგორია:იარაღიები ანბანის მიხედვით
შვედეთის მუნიციპალიტეტების სია

ქვემიოთ მოცემულია შვედეთის მუნიციპალიტეტების სია. შვედეთის 21 ლენი () ადმინისტრაციულად 290 მუნიციპალიტეტად, კომუნად () იყოფა. მოსახლეობის რაოდენობის მიხედვით უდიდესია დედაქალაქის, სტოკჰოლმის მუნიციპალიტეტი, ხოლო ყველაზე მცირე მუნიციპალიტეტებში მცხოვრებთა რიცხვი 3 ათასზე ნაკლებია. შვედეთში ერთ მუნიციპალიტეტში მცხოვრებთა საშუალო რაოდენობა შეადგენს 35,6 ათას ადამიანს.

## სქოლიო

კატეგორია:მუნიციპალიტეტების სიები
ჰეიზერ მორისი

**ჰეიზერ ელიზაბეტ მორისი** (Heather Elizabeth Morris) — ამერიკელი მსახიობი,მომღერალი და მოცეკვავეა. იგი 1987 წლის 1 თებერვალს, კალიფორნიის ქალაქ ოუზენდ ოაკსში დაიბადა თუმცა, შემდგომ არიზონაში, ქალაქ სკოტსდეილში გადავიდა საცხოვრებლად. მან ცეკვისადმი მიდრეკილება ერთი წლის ასაკში გამოავლინა. 14 წლის ასაკში ჰეიზერს მამა გარდაეცვალა.

პირველად ჰეიზერ მორისი 2008 წელს — „The Beyoncé Experience“ -ში გამოჩნდა, სადაც იგი ცეკვავდა. 2009 წლიდან კი მან, ტელესერიალ კლუბის პროდიუსერებთან გააფრომა კონტრაქტი და ბრიტანი სუზან პირსის როლი მიიღო.

## კლუბი 
თავდაპირველად, ჰეიზერის პერსონაჟი, ბრიტანი, სერიალში უკანა ფლანგზე იყო გადაწეული თუმცა, მეორე სეზონიდან, იგი სერიალის ერთ-ერთი ცენტრალური გმირი გახდა. ეპიზოდში „Britney/Brittany“ ჰეიზერ მორისმა პირველი სოლო სიმღერა — „I'm a Slave 4 U“ შეასრულა. მეორე სიმღერა, „TiK ToK“ ეპიზოდში — „Blame It on the Alcohol“.

## ფილმოგრაფია 
## რესურსები ინტერნეტში 
*
*
*ოფიციალური ფან-საიტი 

## სქოლიო 
კატეგორია:ამერიკელი მომღერლები
კატეგორია:ამერიკელი მსახიობები
კატეგორია:ამერიკელი მოცეკვავეები
კატეგორია:დაბადებული 1987
კატეგორია:კლუბი (სერიალი)
კატეგორია:კლუბი (მსახიობები)
კატეგორია:ცოცხალი ადამიანები
ირინე კვაჭაძე

**ირინე დავითის ასული კვაჭაძე** (დ. 5 თებერვალი, 1962, თბილისი) — ქართველი ფიზიოლოგი, პედაგოგი, თბილისის სახელმწიფო სამედიცინო უნივერსიტეტის ფიზიოლოგიის დეპარტამენტის სრული პროფესორი (2006 წ.),  თსსუ–ის ნორმალური ფიზიოლოგიის კათედრის (2006 წლიდან – ფიზიოლოგიის დეპარტამენტი) გამგე (2004 წ.),  ფიზიოლოგიის  დეპარტამენტის ხელმძღვანელი (2006 წ.).

## ბიოგრაფია
ირინე კვაჭაძემ 1984 წელს დაამთავრა თბილისის სახელმწიფო სამედიცინო ინსტიტუტის (1992 წლიდან უნივერსიტეტი) სამკურნალო ფაკულტეტი, 1984–1987 წლებში იყო თსსი–ის ნორმალური ფიზიოლოგიის კათედრის ასპირანტი, 1988 წლიდან  ასისტენტი, 1992 წლიდან დოცენტი, 1997 წლიდან თსსუ–ის ნორმალური ფიზიოლოგიის კათედრის პროფესორი, 2004 წლიდან ამავე კათედრის (2006 წლიდან ფიზიოლოგიის დეპარტამენტი) გამგე, 2006 წლიდან არის  ფიზიოლოგიის დეპარტამენტის  სრული პროფესორი და დეპარტამენტის ხელმძღვანელი.

1992 წლიდან  2009 წლამდე იყო თსსუ–ის სამეცნიერო განყოფილების ხელმძღვანელი, სამეცნიერო მუშაობის კოორდინაციის სამსახურის უფროსი, მაგისტრატურისა და დოქტურანტურის სამსახურის ხელმძღვანელი.

2009 წლიდან არის თსსუ–ის ხარისხის უზრუნველყოფის სამსახურის ხელმძღვანელი.

1988 წელს დაიცვა დისერტაცია მედიცინის მეცნიერებათა კანდიდატის სამეცნიერო ხარისხის მოსაპოვებლად, 1997 წელს, მედიცინის მეცნიერებათა დოქტორის სამეცნიერო ხარისხის მოსაპოვებლად. მისი ხელმძღვანელობით შესრულებულია ხუთი დისერტაცია, გამოიცა ერთი მონოგრაფია, არის 90–ზე მეტი სამეცნიერო ნაშრომის ავტორი. 2006 წლიდან, ირინე კვაჭაძის რედაქციით, ქართულ ენაზე სამჯერ გამოიცა ფიზიოლოგიის სახელმძღვანელო. 

ი. კვაჭაძის სამეცნიერო ნაშრომები ძირითადად ეხება გულ-სისხლძარღვთა სისტემის რეაქციის თავისებურებებს  ფსიქოემოციურ დატვირთვაზე სხვადასხვა კვებითი მდგომარეობების  დროს, ფიზიოლოგიურ ფუნქციათა და მათი სარეგულაციო მექანიზმების ურთიერთანამოქმედებას ადამიანის ორგანიზმში სხვადასხვა მეტაბოლური და ჰორმონული სტატუსის პირობებში და სხვა.

## ლიტერატურა
*რ. ხეცურიანი, ვ. ყიფიანი, ჯ. ქორჩილავა, თბილისის სახელმწიფო სამედიცინო უნივერსიტეტი: წარსული, აწმყო, მომავალი. თბ., 1999 წ.
*ტრადიციებით მომავლისკენ, თსსუ–ის  საიუბილეო კრებული, 2010 წ.

კატეგორია:ქართველი ფიზიოლოგები 
კატეგორია:ქართველი პედაგოგები
კატეგორია:თსსუ-ის დეპარტამენტების ხელმძღვანელები
ი